open-index/open-wikipedia-markdown huggingface dataset:
Amatciems

**Amatciems** é unha eco-vila letoa. En 2010 tiña 72 habitantes. Está situada na rexión dos lagos e de zona húmida de Vidzeme, a 12&nbsp;km da cidade de Cēsis e a 80&nbsp;km de Riga. Preto da vila atravesa a autovía de alta velocidade A2 e a liña de tren Riga-Lugazhi.

## Historia
A creaciòn do proxecto da eco-vila atribúeselle a Aivar Zvirbulis coa motivación de fuxir do ruído da cidade e recuperar un contorno habitábel preto da natureza. A construción orixinal ocupaba 150 hectáreas. Cara ao ano 2010 sumáronse ao proxecto 27 familias, 12 con residencia permanente e 15 como residencia de vacacións.

Na eco-vila promóvense certas regras de convivencia como a prohibición do ruído nocturno, a non construción de cercas ou a promoción e aceptación de cans coa consecuente norma de non encadealos no interior da vila. Cada parcela dispón do seu propio espazo de bosque e acceso a lagos de auga doce natural. Para a construción das vivendas empregáronse fachadas de pedra natural, estruturas de madeira, leñas e cachotaría complementada nos muros exteriores por detalles de madeira decorativa e cristais pintados. 
Amatciems está asentado baixo unha acumulación de montes e bosques e unha reserva natural de auga doce en estanques, lagos e arroios interconectados entre si para manter o mesmo nivel e evitar inundacións na tempada de chuvias. A zona natural de bosque alberga unha variada flora, como cogomelos e bagas, e unha fauna con animais en liberdade como cervos, raposos e aves.

## Galería 

Ficheiro:Amatciems Ponte.jpg|Ponte de madeira conectando varias illas no lago.
Ficheiro:Amatciems auga.jpg|Lagos

## Notas 
## Véxase tamén 
### Ligazóns externas 
* Páxina dos fundadores de Amatciems
Her (filme)

***Her*** é un filme estadounidense de 2013 escrito, dirixido e producido por Spike Jonze. É o primeiro filme escrito por Jonze e conta a historia de Theodore Twombly (Joaquin Phoenix), un home que desenvolve unha relación con Samantha (Scarlett Johansson), un sistema operativo intelixente e personalizado. O filme tamén está protagonizado por Amy Adams, Rooney Mara e Olivia Wilde.

## Personaxes 
* Joaquin Phoenix como Theodore Twombly
* Scarlett Johansson como Samantha (voz)
* Chris Pratt como Paul
* Matt Letscher como Charles
* Luka Jones como Mark Lewman
* Kristen Wiig como Sexy Kitten (voz)
* Bill Hader como Chat Room Friend #2 (voz)
* Brian Cox como Alan Watts (voz)

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Cary Fukunaga

**Cary Joji Fukunaga**, nado o 10 de xullo de 1977, é un director, guionista e fotógrafo de cinema estadounidense. É coñecido por escribir e dirixir o filme de 2009 *Sin nombre*, *Jane Eyre* en 2011, e por dirixir e producir a primeira tempada da serie de HBO *True Detective*, pola cal gañou o Premio Primetime Emmy ó mellor director dunha serie dramática. Recibiu a aclamación polo drama bélico de 2015 *Beasts of No Nation*, no que foi guionista, director, produtor e fotógrafo.

## Notas 
## Véxase tamén 
### Ligazóns externas 
*
Iván Duque Márquez

**Iván Duque Márquez**, nado en Bogotá o 1 de agosto de 1976, é un avogado, escritor, político, e foi presidente de Colombia dende o 7 de agosto de 2018 até o 7 de agosto de 2022 polo partido Centro Democrático.
Exerceu como senador da República de Colombia dende o 20 de xullo de 2014 até o 10 de abril de 2018. Traballou como representante de Colombia ante o Banco Interamericano de Desenvolvemento (BID). Asumiu o cargo de presidente de Colombia o 7 de agosto de 2018 na Praza de Bolívar, en Bogotá.

Duque é avogado con estudos maiores de Filosofía e Humanidades da Universidade Sergio Arboleda. Cursou mestría (LLM) en Dereito Internacional Económico da Universidade Americana e Xerencia de Políticas, Públicas da Universidade de Georgetown. Conta con estudos executivos en negociación estratéxica, políticas de fomento ó sector privado e xerencia de capital de risco de curta duración na Escola de Negocios e Goberno a Universidade Harvard.

## Notas
Pancho

O **pancho** (*Pagellus acarne*) é unha especie de peixe semellante ó ollomol.

## Distribución e hábitat 
Atlántico tropical, raro ó norte do golfo de Biscaia, común no Mediterráneo.

## Pesca e aproveitamento
miniatura|esquerda
De grande interese comercial, aínda que menos cotizado que o ollomol.

## Descrición 
O *Pagellus acarne* diferénciase do ollomol en que o ollomol ten unha mancha negra grande e este non.
## Notas
The Alienist

***The Alienist*** é unha serie de televisión estadounidense baseada na novela homónima de Caleb Carr. Unha serie de tan só dez episodios, foi estreada a través da canle TNT como un adianto o 21 de xaneiro de 2018, antes da súa estrea oficial o 22 de xaneiro de 2018, e rematou o 26 de marzo de 2018. Está protagonizada por Daniel Brühl, Luke Evans e Dakota Fanning e está ambientada na cidade de Nova York na década de 1890. Conta a historia dunha investigación sobre un asasino en serie que está a matar ós nenos da rúa. A serie mestura feitos con ficción, incluíndo figuras históricas como Theodore Roosevelt, quen ocupou o posto de comisario de policía entre 1895 e 1897.

## Personaxes 
### Principais 
* Daniel Brühl como Dr. Laszlo Kreizler
* Luke Evans como John Moore
* Brian Geraghty como Theodore Roosevelt
* Robert Ray Wisdom como Cyrus Montrose
* Douglas Smith como Marcus Isaacson
* Matthew Shear como Lucius Isaacson
* Q'orianka Kilcher como Mary Palmer
* Matt Lintz como Stevie Taggert
* Dakota Fanning como Sara Howard

### Recorrentes 
* Antonio Magro como Paul Kelly
* David Wilmot como Capitán Connor
* Jackson Gann como Joseph
* Ted Levine como Thomas F. Byrnes
* Emanuela Postacchini como Flora

## Notas 
## Véxase tamén 
### Ligazóns externas 
* Páxina oficial 
*
Asociación Galega de Consumidores e Usuarios

A **Asociación Galega de Consumidores e Usuarios** (ACOUGA) é unha asociación fundada o 14 de febreiro de 2014, trala fusión da orixinaria Agaprofi con Aducab.

Son fins da asociación: a defensa e o asesoramento xurídico e técnico a consumidores e usuarios, integrando persoas físicas ou xurídicas sen fins de lucro.

O Presidente de Acouga é Manuel Pérez Arias, presidente xa da extinta Agaprofi. Xoán Antón Pérez-Lema é o Secretario Xeral e Beatriz Guiance Rostro a voceira de comunicación e Adxunta a Presidencia.
Andrés Manuel López Obrador

**Andrés Manuel López Obrador**, nado en Tepetitán, Macuspana, Tabasco o 13 de novembro de 1953, coñecido comunmente como **AMLO**, é un político, politicólogo e escritor mexicano. É Presidente de México dende o 1 de decembro de 2018.

Foi candidato á presidencia de México nas eleccións federais en México de 2018 pola coalición «Xuntos Faremos Historia», conformada por Movemento Rexeneración Nacional (Morena), o Partido do Traballo (PT) e o Partido Encontro Social (PES). Tras presentarse os resultados preliminares da elección, é pronunciado como o gañador electoral co 53,19 % dos votos e asumiu a presidencia o 1 de decembro.

Durante a súa carreira política desempeñouse como presidente nacional do Partido da Revolución Democrática (PRD) de 1996 a 1999, Xefe de Goberno do Distrito Federal de 2000 a 2005, candidato á presidencia de México pola *Coalición Polo Ben de Todos* nas eleccións federais de 2006 e pola coalición *Movemento Progresista* nas eleccións de 2012.

Como Xefe de Goberno do Distrito Federal os seus niveis de aprobación son os máis altos rexistrados en devandita entidade, alcanzando avaliacións anuais de desempeño por enriba do 85% de aprobación dos cidadáns ademais nunha enquisa da fundación londiniense City Mayors nomeárono o segundo mellor alcalde do mundo.

## Notas
Matt Thomas

**Matt Thomas**, nado o 4 de agosto de 1994 en Decatur, Illinois, é un xogador profesional de baloncesto estadounidense que xoga no Alba Berlín da Basketball Bundesliga. Cunha estatura de 1,93 metros xoga na posición de escolta.

## Traxectoria profesional 
Thomas xogou para os Los Angeles Lakers na Liga de Verán da NBA de 2017. O 29 de agosto de 2017, asinou co Obradoiro CAB. Tras unha gran tempada en Santiago de Compostela, Thomas deixou o equipo galego para asinar un contrato de dúas tempadas co Valencia Basket.

O 19 de xullo de 2019, anunciouse a súa fichaxe polos Toronto Raptors. O 26 de outubro de 2019, Thomas debutou na NBA, facendo 6 puntos e 3 rebotes na vitoria dos Raptors contra os Chicago Bulls por 108–84.

O 25 de marzo de 2021, Thomas foi traspasado ós Utah Jazz a cambio dunha futura elección da segunda rolda do Draft. O 1 de agosto de 2021, foi cortado polos Jazz.

O 8 de setembro de 2021, Thomas asinou cos Chicago Bulls.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil en ACB.com
Maxime De Zeeuw

**Maxime De Zeeuw**, nado o 27 de abril de 1987 en Uccle, é un xogador profesional de baloncesto belga que xoga no Limburg United belga. Cunha estatura de 2,13 metros xoga na posición de ala-pivote.

## Traxectoria profesional 
O 16 de xullo de 2018, anunciouse a súa fichaxe polo Obradoiro CAB da Liga ACB por dúas tempadas.

## Notas 
## Véxase tamén 
### Ligazóns externas 
* Perfil en ACB.com
Igrexa de Hablingbo

A **igrexa de Hablingbo** (sueco: *Hablingbo kyrka*) é unha igrexa medieval luterana en Hablingbo, na illa sueca de Gotland, pertencente á diocese de Visby.

## Historia 
A primeira igrexa do lugar foi unha stavkirke construída a comezos do século XII como moi tarde. Posteriormente foi substituída por unha igrexa de pedra románica, da cal aínda sobrevive a torre no presente edificio. A nave e o coro reconstruíronse completamente durante o século XIV en estilo gótico. Dende entón a igrexa sufriu poucas alteracións. Porén, varias pezas do seu mobiliario foron levadas a museos. O retablo é de estilo barroco e data do século XVII, e os bancos son neogóticos e son da década de 1890.

## Arquitectura 
A igrexa é unha das máis grandes de Gotland. A nave ten tramos anchos e bóvedas altas e é infrecuentemente monumental. O coro carece de ábsida, como na meirande parte das igrexas da illa.

A igrexa ten tres portais ricamente esculpidos. O máis antigo atópase na fachada norte e é probablemente un remanente da anterior igrexa románica. A decoración esculpida é do século XII e foi realizada polo artista anónimo comecido como Majestatis. Este inclúe, entre outras cousas, unha das primeiras representacións do Demo na arte escandinava. O portal está considerado unha das pezas máis interesantes de arte románica en Suecia. Os outros portais, de estilo gótico, están situados na fachada sur e son posteriores. O portal principal ten unha rica decoración. As súas esculturas representan temas cristiáns, como a vida de María. Probalemente foron realizados no taller do artista coñecido como Egypticus.

No seu interior hai restos de frescos do século XV no coro. Nunha parede da torre tamén hai pintado un labirinto "cidade de Troia". Alí tamén hai unha lápida de pedra colocada posiblemente antes da igrexa de pedra. É unha tumba cristiá tallada con runas.

## Galería de imaxes 

Portal sur da nave da igrexa de Hablingbo.jpg|Portal da nave
Hablingbo - KMB - 16000300024422.jpg|Vista dende o aire
Interior da igrexa de Hablingbo.jpg|Interior da igrexa

## Notas
Riihimäki

**Riihimäki** é unha cidade de Finlandia situado na rexión de Tavastia Propia. En 2018 a súa poboación era de 28&nbsp;981 habitantes. A superficie do termo municipal é de 125,56&nbsp;km2, dos cales 4,55&nbsp;km2 son auga. O concello ten unha  densidade de poboación de 239,5 hab./km².

Limita cos municipios Janakkala, Hausjärvi, Loppi e Hyvinkää este último na rexión de Uusimaa.

O concello é unilingüe en finés.

## Cidades irmás 
Riihimäki está irmandada con:

*  Szolnok
*  Skedsmo
*  Húsavik
*  Gus-Khrustalnyi
*  Karlskoga
*  Aalborg
*  Bad Segeberg

## Notas 
## Véxase tamén 
### Ligazóns externas 
* Sitio web da cidade de Riihimäki
Galería dos Espellos

A **Galería dos Espellos** (en francés: *Grande Galerie* ou *Galerie des Glaces*) é a galería central do palacio de Versalles, en Francia. Foi deseñada polo arquitecto Jules Hardouin-Mansart e construíuse entre 1678 e 1684, reemplazando un eirado de Luis Le Vau que unía as dúas ás do palacio (norte e sur) coa fachada do oeste.

O seu estilo é Barroco e ten unha lonxitude de 73 metros poe 10,5 metros de ancho. Dezasete ventás proporcionan a luz que se reflicte en 357 espellos postos fronte a fronte. Supuxo un acontecemento no século XVII, pois por vez primeira, as persoas podíanse contemplar de corpo enteiro, amais, representaba un luxo enorme tendo en conta que naquela época un espello resultaba moi caro. A bóveda de canón está decorada con pinturas de Charles Le Brun nas que se representaba o reinado de Lois XIV de Francia. Inicialmente, a estancia ornamentouse cun mobiliario de prata e numerosas estatuas antigas, fundido en 1689,​ o mobiliario de prata deu paso a outro de madeira dourada que desapareceu durante a Revolución francesa.

A Galería dos Espellos foi o escenario para moitos dos acontecementos que ocorreron en Europa durante séculos, coma a voda de María Antonieta de Austria (16 de maio de 1770), a proclamación do imperio alemán (18 de xaneiro de 1871) ou a firma do Tratado de Versalles, que puxo fin á primeira guerra mundial (28 de xuño de 1919) entre outros.

## Restauracións 
A primeira restauración da galería produciuse só un século despois da súa inauguración, entre 1758 e 1762, tivéronse que consolidar as pinturas, xa que a antigüidade da cola estaba provocando o seu desprendemento. Despois da Revolución, a galería foise degradando pouco a pouco, Napoleón consolidou os edificios en xeral, pero non foi ata a Restauración Borbónica cando a galería experimentou a súa segunda restauración, concretamente en 1814, baixo o reinado de Lois XVIII. Entre 1821 e 1822, fíxose un profundo estudo do estado da estancia e importantes intervencións seguiron ata finais do reinado de Carlos X. Lois Filipe I transformou o palacio en museo, realizando importantes intervencións, pero apenas tocando á galería. Restauracións puntuais seguiron durante a segunda metade do século XIX e comezos do XX. Entre 1949 e 1952 tivo lugar outra importante restauración centrada nos espellos. En 1980 instaláronse novos mobles (mesas, torchères e lámpadas) que reproducían o mobiliario anterior á Revolución.

En xullo de 2004 comezou unha intensa restauración baixo a dirección do arquitecto xefe de monumentos históricos Frédéric Didier, que rematou en xuño de 2007. Esta foi a maior intervención na galería dende a súa inauguración en 1684, sendo o seu custo total de 12 millóns de euros.

## Notas 
## Véxase tamén 
### Outros artigos 
* Palacio de Versalles
* Lois XIV de Francia
A boca pobre

***A boca pobre*** (en ) é unha novela satírica de 1941 do escritor irlandés Brian O'Nolan (Flann O'Brien), publicada orixinalmente baixo o pseudónimo de "Myles na gCopaleen". Está amplamente considerada como unha das mellores novelas en lingua irlandesa do século XX. En 2016 foi traducida ao galego por Isaac Xubín e publicada pola editorial Rinoceronte.

## Contexto 
O libro é unha parodia do xénero de autobiografías de escritores das Gaeltacht, tales como a autobiografía *An tOileánach* de Tomás Ó Criomhthain ou *Peig* de  Peig Sayers, nas que se conta a súa vida, especialmente a última metade, como unha serie de desgrazas nas que boa parte da súa familia morre por mor de doenzas, afogamentos ou outros contratempos. Libros deste xénero formaron parte das lecturas obrigadas no sistema educativo irlandés para varias xeracións de irlandeses dende a independencia do país en 1921. O'Nolan era, de feito, un grande admirador de *An tOileánach*, que está considerada como a mellor obra do seu xénero, mais o crítico Declan Kiberd indica como a admiración de O'Nolan por un escritor tende a expresarse a modo de parodia do seu traballo.

A expresión irlandesa "poñer na boca podre" ("an béal bocht a chur ort" en irlandés) fai referencia a práctica de esaxerar a gravidade da situación persoal de cadaquén, especialmente a económica, para provocar simpatía, recibir caridade ou acadar a condonación dunha débeda.

Unha das figuras discursivas no libro é unha cita de *An tOileánach* de Ó Criomhthain: *...mar ná beidh ár leithéidí arís ann*, "...nunca endexamais haberá ninguén coma eles"; e diversas variacións dela aparecen ao longo da obra de O'Nolan.

## Argumento 
O protagonista da historia é Bónapárt Ó Cúnasa, habitante de Corca Dorcha, unha aldea dunha rexión remota do occidente de Irlanda onde sempre chove, todos viven na absoluta pobreza e falan gaélico. Trata da vida de Ó Cúnasa dende o seu propio nacemento. Nun momento da historia, os habitantes de Corca Dorcha reciben a visita de hordas de dublineses *gaeilgeoirí* (amantes da lingua irlandesa), pero acaban marchando da zona porque "a pobreza é demasiado pobre, a autenticidade demasiado auténtica e o gaelicismo demasiado gaélico".

## Notas 
## Véxase tamén 
### Bibliografía 
*.
### Ligazóns externas 
* Ficha do libro na páxina de Rinoceronte Editora
Yamatji

**Yamatji** (ou **Yamaji**) é un termo en lingua wajarri que ten polo menos tres significados diferentes:

* Calquera persoa – especialmente un home nativo dende a rexión de Murchison até Australia Occidental.
* Un membro do pobo wajarri.
* Calquera grupo constituído por diferentes pobos indíxenas.

## Notas 
## Véxase tamén 
### Bibliografía 
*
Miguel Vieira

**Luís Miguel Vieira Silva**, máis coñecido como **Vieira**, nado o 8 de outubro de 1990 en Amarante (Porto), é un futbolista profesional portugués que xoga como defensa central no İstanbul Başakşehir.

## Traxectoria 
Nado en Amarante, no Distrito do Porto, Vieira comezou a súa carreira no fútbol no club afeccionado Vila Meã da súa localidade natal. Con vinte e dous anos asinou co Aves da Segunda Liga, facendo o seu debut como profesional o 18 de agosto de 2013 nun empate 1–1 contra o Oliveirense no Carlos Osório de Oliveira de Azeméis, onde xogou os 90 minutos. Na seguinte temporada, a 2014–15, anotou 4 goles en 39 xogos, axudando ao seu equipo a acadar o décimo oitavo posto, fóra da zona de descenso.

En xuño de 2015, Vieira asina por dous anos co Paços de Ferreira da Primeira Liga. O seu debut na máxima categoría chegou o 30 de agosto dese mesmo ano, saíndo como suplente para xogar 42 minutos no empate 1–1 contra o F.C. Arouca no Estádio da Mata Real pacense. O seu protagonismo cos "Castores" foi en aumento ano a ano, e na temporada 2017−18 xogou 32 partidos onde anotou 4 goles, sendo incluído varias veces na votación para mellor defensa do mes.

### Clubs 
## Notas 
## Véxase tamén 
### Ligazóns externas 
* Datos do xogador en Fora de Jogo 
* Datos do xogador en soccerway.com
* Datos do xogador en The Final Ball 
* Datos do xogador en Transfermarkt
Diego Folgar Toimil

**Diego Folgar Toimil**, nado o 6 de xaneiro de 1983 en Vigo, é un xogador de fútbol galego tamén coñecido como **Dieguito**. Durante a maior parte da súa traxectoria xogou en equipos de segunda e terceira división ata que marchou a xogar na primeira división da liga de Hong Kong. Na actualidade é axente libre.

## Notas 
## Véxase tamén 
### Ligazóns externas 
* Perfil de Diego Folgar Toimil en bdfutbol.com
Pobo wangai

Os **wangai** (tamén coñecidos como **wangkatha**, **wongatha** ou **wongi**) son un pobo aborixe australiano que habita na rexión Eastern Goldfields de Australia Occidental.

## Nome 
O termo *wangai*/*wongi* deriva da raíz para "falar". As formas máis correctas e formais son *wangkatha* ou *wongatha*.

## Lingua 
Falan a lingua wangai ou wangkatha e entre 200 e 300 persoas son falantes fluídos. A maioría dos falantes habitan na súa terra tradicional, que inclúe Coolgardie, Kalgoorlie, Menzies, Leonora, Laverton, Cosmo Newberry e Mulga Queen. As oito tribos que falan o wangai como un colectivo, tamén teñen os seus propios dialectos, un por cada tribo.

## Notas 
## Véxase tamén 
### Outros artigos 
* Lista dos pobos indíxenas de Australia
Nunga

**Nunga** é un termo para describir ós pobos aborixes que habitan en Australia Meridional.

## Outros nomes dos pobos aborixes 
Existen outros nomes para describir os pobos aborixes baseados na xeografía:
*Koori (ou Koorie) en Nova Gales do Sur e Victoria
*Murri no sur de Queensland
*Nyoongar no sur Australia Occidental
*Yamatji na costa e MidWest de Australia Occidental
*Wangai no centro de Australia Occidental
*Anangu no norte de Australia Meridional, e áreas veciñas de Australia Occidental e o Territorio do Norte
*Ngarrindjeri na área de Murray e Coorong en Australia Meridional.
*Palawah (ou Pallawah) en Tasmania. 
*Yolngu na Terra de Arnhem, Territorio do Norte

## Véxase tamén 
### Outros artigos 
* Lista dos pobos indíxenas de Australia
Anangu

**Anangu** é o nome utilizado por membros de varios grupos aborixes australianos centrais. Habitan no deserto central australiano. O termo, que abrangue a diferentes tribos escríbese máis correctamente "aṉangu" e pronúnciase co acento na primeira sílaba: ˈaɳaŋʊ.

## Territorio 
Os anangu habitan principalmente no deserto central ó sur dos pobos arrernte e walpiri.

## Notas 
## Véxase tamén 
### Outros artigos 
* Lista dos pobos indíxenas de Australia
Pobo tiwi

Os **tiwi** (tamén chamados *tunuvivi*) son un pobo aborixe australiano. Arredor de 2&nbsp;000 tiwi viven nas illas Bathurst e Melville, que compoñen as chamadas illas Tiwi. Os insulares tiwi son coñecidos pola súa música, arte e deportes. Algúns membros das xeracións roubadas foron levadas ás illas Tiwi.

## Historia 
Os neerlandeses chegaron á illa de Melville en 1705, pero non a colonizaron. O seu illamento continúa até o presente, xa que teñen unha relación política diferenciada con respecto a Australia.

## Lingua 
A lingua tiwi, a máis polisintética de tódalas linguas autralianas, é unha lingua illada sen unha aparente conexión coas linguas veciñas da Terra de Arnhem no continente australiano.

## Notas 
## Véxase tamén 
### Outros artigos 
* Lista dos pobos indíxenas de Australia
Pobo warnindhilyagwa

Os **warnindhilyagwa**, tamén coñecidos no pasado como **ingura**, son un pobo aborixe australiano que vive en Groote Eylandt, no Territorio do Norte.

## Notas 
## Véxase tamén 
### Outros artigos 
* Lista dos pobos indíxenas de Australia
Pobo pitjantjatjara

Os **pitjantjatjara** son un pobo aborixe australiano que habita no deserto central de Australia. Están estreitamente relacionados cos yankunytjatjara e ngaanyatjarra, e as súas linguas son mutuamente intelixibles (todas elas son variedades das linguas wati).

Eles chámanse a si mesmo anangu (pobo). Os pitjantjatjara viven principalmente ó noroeste de Australia Meridional, estendéndose ó longo da fronteira co Territorio do Norte até o lago Amadeus, e ó oeste até Australia Occidental. A terra é unha parte importante e inseparable da súa identidade.

## Notas 
## Véxase tamén 
### Outros artigos 
* Lista dos pobos indíxenas de Australia
Lingua pitjantjatjara

A **lingua pitjantjatjara** é unha lingua pama-nyungana pertencente á póla do deserto occidental falada tradicionalmente polo pobo pitjantjatjara de Australia central. É mutuamente intelixible con outras variedades do deserto occidental, particularmente coa lingua yankunytjatjara. Os nomes das dúas linguas están baseados nas súas respectivas palabras para 'vir e ir.' Segundo datos de 2016 tiña 3&nbsp;125 falantes. O pitjantjatjara está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Langlois, Annie (2004). *Alive and Kicking: Areyonga Teenage Pitjantjatjara*, Research School of Pacific and Asian Studies. 
### Outros artigos 
* Lista de linguas aborixes de Australia
### Ligazóns externas 
* Vídeo de vocabulario en pitjantjatjara
Isometría (xeometría riemanniana)

En matemáticas, e máis concretamente en xeometría de Riemann, unha **isometría** é unha aplicación (suave) dunha variedade (pseudo-) riemanniana noutra preservando distancia entre puntos (a definición de isometría require a noción de métrica na variedade). Se a métrica é definida positiva (ou negativa), a variedade dise riemanniana (ou de Riemann), e se é indefinida dise pseudo-riemanniana (ou semi-riemanniana). Un caso particular de variedade pseudo-riemanniana son as variedades lorentzianas onde a signatura da métrica é (1,n-1), sendo n a dimensión da variedade. As isometrías estúdanse para todos os casos anteriores.

## Definición 
Unha isometría local dunha variedade (pseudo-)riemanniana noutra é unha aplicación que toma o tensor métrico da segunda e o transforma no da primeira. Formalmente, dise que un difeomorfismo  F:(M,g)\to (N,h) é unha isometría se conserva a métrica por "pullback", i.e., F^*h=g. Equivalentemente mediante a definición por "pushforward" diremos que  F é unha isometría se g(X,Y)=h(F_*X,F_*Y), para todo X, Ycampos de vectores en M. Por outra banda, dise que F:(M,g)\to (N,h)é unha *isometría local* se para todo  p\in Mexiste unha veciñanza aberta Utal que F|_Ué unha isometría sobre un aberto de N. Equivalentemente, F é isometría local se é un difeomorfismo local tal que F^*h=g.

## Notas 
## Véxase tamén 
### Bibliografía 
*
Lino Tejada Rodríguez

**Lino Tejada Rodríguez**, nado en Mugueimes (Muíños) o 8 de febreiro de 1901 e finado en Xaén o 20 de setembro de 1940, foi un policía e político galego.

## Traxectoria 
Segundo fillo de Javier Tejada Armada e Segunda Rodríguez Rodríguez. Na segunda metade da década dos vinte era funcionario policial. En 1936 formaba parte do servizo de seguridade do gobernador civil de Xaén. Foi designado delegado especial gobernativo polo gobernador civil Manuel Martín Galeano, para neutralizar o amotinamento da Garda Civil acantonada no santuario da Virxe da Cabeza na Serra Morena, a 32 quilómetros de Andújar. Foi gobernador civil interino "sen nomeamento" de Alacant o 27 de febreiro de 1939 e só ocupou o cargo durante menos de tres semanas, sendo cesado o 17 de marzo de 1939 polas autoridades do Consello Nacional de Defensa (CND), sendo substituído por Manuel Rodríguez Martínez. Foi fusilado 20 de setembro de 1940.

## Véxase tamén 
### Bibliografía 
* 

* 
### Ligazóns externas 
* Lino Tejada Rodríguez 
* Lino Tejada Rodríguez, penúltimo efémero Governador Civil do Alacant republicano 
* Ficha en Todos los nombres
Betsi Cadwaladr

**Betsi Cadwaladr**, nada en Llanycil o 24 de maio de 1789 e finada en Londres o 17 de xullo de 1860, foi unha enfermeira galesa, tamén coñecida como **Beti Cadwaladr** e como **Betsi Davis**..

## Traxectoria
Traballou como enfermeira na Guerra de Crimea xunto a Florence Nightingale, aínda que as súas diferenzas sociais foron obxecto de confrontación constante entre ambas e a súa formación autodidacta foi moi importante no estabelecemento das bases da enfermaría moderna.

Actualmente, o seu nome está asociado á Xunta de Saúde da Universidade Betsi Cadwaladr (en galés: *Bwrdd Iechyd Prifysgol Betsi Cadwaladr*), a maior organización asistencial en Gales. En 2016 foi nomeada unha das "50 maiores galeses de todos os tempos", por diante doutros galeses como Tom Jones, o actor Anthony Hopkins, T.E. Lawrence e Ivor Novello.

## Notas
Lady Bird (filme)

***Lady Bird*** é un filme estadounidense de 2017 escrito e dirixido por Greta Gerwig. Está protagonizado por Saoirse Ronan, Laurie Metcalf, Tracy Letts, Lucas Hedges, Timothée Chalamet, Beanie Feldstein, Stephen McKinley Henderson e Lois Smith. Ambientado en Sacramento, California, en 2002, é unha historia de crecemento e evolución persoal e a turbulenta relación da protagonista coa súa nai.

*Lady Bird* estreouse no Festival de Cinema de Telluride o 1 de setembro de 2017, e foi estreado nos Estados Unidos o 3 de novembro de 2017 por A24. A crítica louvou o guión, a dirección e as interpretacións de Ronan e Metcalf. Tivo unha recadación de máis de $76 millóns sobre un orzamento de $10 millóns.

O filme foi amplamente aclamado pola crítica, e foi escollido polas revistas National Board of Review, o American Film Institute e *Time* como un dos mellores dez filmes do ano. Na 90ª edición dos Óscar, tivo cinco nomeamentos nas categorías de mellor filme, mellor actriz (para Ronan), mellor actriz secundaria (para Metcalf), mellor guión orixinal e mellor director. Nos Globos de Ouro, *Lady Bird* gañou dous premios, mellor película - Comedia ou musical e mellor actriz – comedia ou musical (para Ronan) e foi nomeado a dous máis. Tamén foi nomeado a tres premios BAFTA.

## Personaxes 
* Saoirse Ronan como Christine "Lady Bird" McPherson
* Laurie Metcalf como Marion McPherson
* Tracy Letts como Larry McPherson
* Lucas Hedges como Danny O'Neill
* Timothée Chalamet como Kyle Scheible
* Beanie Feldstein como Julianne "Julie" Steffans
* Lois Smith como Irmá Sarah Joan
* Stephen McKinley Henderson como Padre Leviatch
* Odeya Rush como Jenna Walton
* Jordan Rodrigues como Miguel McPherson
* Marielle Scott como Shelly Yuhan
* John Karna como Greg Anrue
* Jake McDorman como Mr. Bruno
* Bayne Gibby como Casey Kelly
* Laura Marano como Diana Greenway
* Marietta DePrima como Miss Patty
* Daniel Zovatto como Jonah Ruiz
* Kristen Cloke como Ms. Steffans
* Andy Buckley como Tío Matthew
* Kathryn Newton como Darlene Bell
* Myra Turley como Irmá Gina
* Bob Stephenson como Padre Walther

## Notas 
## Véxase tamén 
### Ligazóns externas 
* 
* Ficha en AllMovie
Martha Chase

**Martha Cowles Chase**, nada en Cleveland Heights (Ohio) o 30 de novembro de 1927 e finada en Lorain (Ohio) o 8 de agosto de 2003 en Lorain, tamén coñecida como **Martha C-Epstein**, foi unha bióloga estadounidense especializada en xenética, famosa por formar parte do grupo que en 1953 demostrou que o ADN é o material xenético para a vida, e non as proteínas. 

## Traxectoria 
Chase naceu en 1927 en Cleveland, Ohio. En 1950 graduouse en Ciencias da Universidade de Wooster e en 1964 obtivo o seu doutoramento pola Universidade do Sur de California.

En 1952 traballou como asistente de laboratorio do experto en bacterias Alfred Hershey no Cold Spring Harbor Laboratory da Universidade do Sur de California. Ambos demostraron nos denominados experimentos de Hershey e Chase que é o ADN a base do material xenético, e non as proteínas. Posteriormente foi moi respectada como xenetista.

Varios sucesos que lle ocorreron durante a década de 1960 terminaron coa súa carreira como científica. Pasou décadas padecendo unha forma de demencia que a privaba da súa memoria a curto prazo. Faleceu o 8 de agosto de 2003 de pneumonía.
Azza Soliman

**Azza Soliman** (en ), nada en 1968, é unha avogada e militante dos dereitos das mulleres exipcias. Fundou o ''Centre for Egyptian Women's Legal Assistance*. Soliman foi arrestada e perseguida en varias ocasións. No 2015 testificou no caso de morte da poetisa Shaimaa al-Sabbagh, asasinada pola policía exipcia nunha manifestación no Cairo. Soliman foi obxecto de vingazas e de medidas financeiras.

## Traxectoria 
Naceu no 1968, nunha familia de cinco irmás mulleres, e estudou porque foi empuxada polo seu pai. Nunca se lle obrigou a levar hijab. Xa avogada, é unha das personalidades que loita polos dereitos humanos en Exipto. No 1995 funda o *Centre for Egyptian Women's Legal Assistance* (CEWLA), e dende 1997, o CEWLA pon en marcha programas de formación e de sensibilización xurídica sobre a cuestión da igualdade de sexos. Esta organización non gobernamental leva tamén estudos, organiza eventos sobre violencia contra as mulleres, os crimes de honor, a circuncisión, o khul, as novas interpretación xurídicas da xaria e o status dos cristiáns.

Dende o 2010, a situación social e política mellora tras a revolucón exipcia de 2011. Os cambios foron nos estamentos máis altos do Estado, e dificúltase ás mulleres participar nos movementos nas rúas, o cal reflicte o acoso que as mulleres estaban sufrindo.

No 2015, Soliman foi testemuña dun ataque por policías enmascarados nunha manifestación pacífica que conmemoraba o cuarto aniversario do movemento do 25 de xaneiro de 2011 ("*xornada da cólera''"). Tras observar polos seus propios ollos a morta, regresa voluntariamente ao despacho do Fiscal para testemuñar sobre a mesma de Shaima al-Sabbagh, de 31 anos. Soliman quéixase e acusa ao ministro do Interior e ás forzas de seguridade. Ao final do seu testemuño, o fiscal interroga e informa que tamén presenta unha queixa contra ela por "reunión ilegal" e "participación nunha manifestación de seguridade pública". No 2015 foi acusada por "protestas non autorizadas" e "violación da seguridade e orde pública". O 23 de maio de 2015, o Tribunal resolveu os cargos na súa contra, unha sentenza confirmada en outubro do mesmo ano polo Tribunal de Apelacións, a Corte apelou a primeira decisión.

No 2016, mentres Soliman planeaba viaxar a Xordania para recibir unha información en dereitos das mulleres no islam, a policía do aeroporto prohíbelle abandonar o territorio. Un tempo despois, entérase de que o seu banco conxelara as súas contas e as do seu bufete. Máis tarde foi detida e acusada de caer baixo unha nova lei sobre a organizacións non gobernamentais, que prohibe que estas ONX'S reciban subvencións do exterior. Organízase un movemento de solidariedade para axudala.

En abril de 2018 Azza Soliman recibe o Premio Pedro de Lemonauria, creado polo Colexio da Avogacía de Biscaia para distinguir entre persoas, colectivos ou institucións que testifican o seu compromiso en defensa da Xustiza e a promoción dos seus valores.

## Notas
Nancy Wexler

**Nancy Wexler** (Washington, 19 de xullo de 1945) é unha xenetista estadounidense coñecida polo descubrimento da localización do xene que causa a enfermidade de Huntington, que afecta ao cerebro.

## Traxectoria 
Doutora en Psicoloxía clínica pola Universidade de Míchigan (1974). Dende os anos 70, Wexler traballou na busca da cura da enfermidade de Huntington que afectara a súa nai. A través da Fundación de Enfermidades Hereditarias coñeceu a aldea venezolana de San Luis, situada nunha parte de Venezuela onde a enfermidade de Huntington é moi frecuente. Alí liderou un equipo de investigación que recolleu miles de mostras de sangue que levaron ao descubrimento dun marcador de ADN para a enfermidade de Huntington en 1983, do xene da enfermidade en 1993 e posteriormente dunha proba diagnóstica. Traballa na Universidade de Columbia en Neuropsicoloxía no Departamento de Psiquiatría. É presidenta da Fundación de Enfermidades Hereditarias ([1]).

## Obras 
Entre as súas publicacións destacadas encóntranse:

* 1983- ''A Polymorphic DNA Marker Genetically Linked to Huntington's Disease.* Nature.
* 1993- *A Novel Gene Containing a Trinucleotide Repeat That is Expanded an Unstable on Huntington´s Disease Chromosomes.* Cell.
* 2004- *Venezuelan kindreds reveal that genetic and environmental factors modulate Huntington's disease age of onset.* Proceedings of the National Academy of Sciences.
* 2006- *The realtionship between CAG repeat length and age of onset differs for Huntington's disease patients with juvenile onset or adult onset.* Annals of Human Genetics.
* 2008- *Genomewide linkage scan reveals novel loci modifying age of onset of Huntington's disease in Venezuela HD kindreds.'' Genetic Epidemiology.

## Premios e recoñecementos 
* Premio Albert Lasker por servizo público en 1993.
* Medalla Benjamin Franklin 2007 en Ciencias da Vida.
* Socia honorífica da Academia das Ciencias de Nova York.
* Membro da Academia Americana das Artes e das Ciencias.
* Membro do Consello do Instituto de Medicina da Academia Nacional das Ciencias.

## Véxase tamén 
### Ligazóns externas 
* Nancy Wexler na páxina www.columbiapsychiatry.org
Şafak Pavey

**Şafak Pavey**, nada en Ankara o 10 de xullo de 1976, é unha diplomática, columnista e política turca que forma parte da Grande Asemblea Nacional de Turquía en representación da provincia de Istanbul e do Partido Republicano do Pobo. Foi a primeira muller con discapacidade elixida para o parlamento de Turquía, cargo que ocupou ata a súa dimisión en setembro de 2017.  En 2012 foi elixida membro do Comité dos dereitos das persoas con discapacidade da ONU, que vixía a aplicación da Convención Internacional sobre os Dereitos das Persoas con Discapacidade para o período 2013-2016. Durante 2018 traballa como asesora na Rede global de líderes políticas (Women Political Leaders Global Network).  Foi honrada polo Departamento de Estado dos Estados Unidos no 2012 co Internacional Women of Courage Award.

## Traxectoria 
É filla dun coñecido periodista e escritor. Mudouse a Suíza para vivir co seu marido e estudar arte e cine. En 1996 Pavey perdeu o seu brazo esquerdo e a súa perna esquerda nun accidente de tren en Zürich. Un ano despois mudouse a Londres para continuar coa súa educación Traballou como portavoz de ACNUR para Europa Central en Hungría que narra a súa experiencia en relación ó accidente de tren. Este libro converteuse nun éxito de vendas en Turquía.

Despois de quince anos vivindo no estranxeiro, Pavey regresou a Turquía no 2011 e presentouse para un escano no parlamento  pola provincia de Istanbul polo Partido Popular Republicano (CHP). Pavey dimitiu como membro do parlamento o 15 de setembro do 2017, alegando motivos de saúde.

Ademais, é membro do Comité de adhesión Turquía-UE, do Comité Parlamentario Mixto UE-Turquía, da Asemblea Parlamentaria Euro-Med para a Unión do Mediterráneo, do Subcomité Euro-Med de Enerxía, de Auga e Medio Ambiente, e Vicepresidenta e membro dos Grupos de Amizade Parlamentarios turcos con Corea do Sur e Noruega. Posteriormente foi designada como unha dos vicepresidentes do CHP, responsable da política ambiental e social.

## Notas 
## Véxase tamén 
### Outros artigos 
* Convención Internacional sobre os Dereitos das Persoas con Discapacidade

### Ligazóns externas 
* Páxina web persoal*(en turco e en inglés)*
Anna Russell

**Anna Worsley Russell**, nada en Bristol en novembro de 1807 e finada en Kenilworth (Reino Unido) o 11 de novembro de 1876, foi unha botánica e micóloga inglesa. Foi descrita como "quizais a máis capaz e máis destacada muller do campo da botánica do seu tempo".

## Traxectoria 
Anna naceu en novembro de 1807 en Bristol, e foi unha de polo menos sete fillos nados de Philip John Worsley, que era un refinador de azucre. Na súa familia eran de relixión unitarista e como varios dos seus membros tiñan intereses científicos dende nena foi animada no seu interese pola historia natural. Ao principio estudou entomoloxía, pero máis tarde interesouse polas plantas. O cuñado de Anna, Thomas Butler, quen máis tarde sería o reitor dunha parroquia preto de Nottingham e pai do novelista Samuel Butler, tiña un grande interese na botánica e puido ter influído en Anna.

En 1835, publicouse o primeiro volume da ''New Botanist's Guide* de Hewett Cottrell Watson, que contiña contribucións substanciais de Worsley, a saber, unha lista de plantas con flores na área de Bristol. Isto trouxo unha maior atención ao seu traballo e en 1839 publicou o seu *Catalogue of Plants, found in the Neighbourhood of Newbury* (en galego: *Catálogo de Plantas, atopadas no Barrio de Newbury),'' desenvolvido en trinta e unha páxinas e incluíu os primeiros rexistros en Berkshire de máis de sesenta especies. Pronto uniuse á Sociedade Botánica de Londres e contribuíu activamente aos seus intercambios de mostras.

## Notas 
## Véxase tamén 
### Bibliografía 
*
*
*
*
Kathrine Switzer

**Kathrine Virginia "Kathy" Switzer**, nada en Amberg (Alemaña) o 5 de xaneiro de 1947, é unha escritora, comentarista de televisión e atleta estadounidense, máis coñecida por ser a primeira muller en correr un maratón (o maratón de Boston) cun dorsal.

## Traxectoria 
### Maratón de Boston de 1965 
A primeira muller en correr un maratón con dorsal, proba que estaba destinada exclusivamente aos deportistas homes, cando no maratón de Boston de 1967 logrou, inscribíndose como KV Switzer, partir da liña de meta co dorsal 261 e chegar a cruzar a liña final despois de 4 horas e 20 minutos.

No transcurso da carreira, un dos comisarios, chamado Jock Semple, que exercía como codirector da carreira, detectando que Kathrine Switzer era, efectivamente, unha muller, tentou detela, saíu detrás dela e gritoulle: "Sae da miña carreira e devólveme o dorsal!". Pero a colaboración do mozo da atleta e dalgúns corredores, que a escoltaron ata a meta, impediu que fose retirada da competición. Semple tentou detela, porque calquera tipo de incidente podería provocar a perda dos permisos para celebrar o maratón. Bobbi Gibb, quen tamén correu o maratón aquel ano (pero sen dorsal), e que acabou por diante de Switzer, dixo estar seguro de que Semple non só a vira aquel ano, senón tamén o ano anterior, cando foi a primeira muller en lograr acabar o maratón de Bostón por diante de máis de 290 dos 415 corredores inscritos. Tamén aquela vez correu sen dorsal.

### Outros logros 
Switzer gañou o maratón de Nova York de 1974 e quedou segunda no maratón de Boston de 1975, onde logrou a súa mellor marca cun tempo de 2 horas, 51 minutos e 37 segundos.

## Notas 
## Véxase tamén 
### Ligazóns externas 
* Páxina web de Kathrine Switzer
Elisa Leonida Zamfirescu

**Elisa Leonida Zamfirescu,** nada en Galați o 10 de novembro de 1887 e finada en Bucarest o 25 de novembro de 1973, foi unha enxeñeira romanesa e unha das primeiras mulleres do mundo en obter un grao. Naceu en Romanía mais obtivo o título en Berlín. Durante a primeira guerra mundial dirixiu un hospital en Romanía.

## Traxectoria 
Elisa Zamfirescu naceu en Galați, Romanía o 10 de novembro de 1887. O seu pai, Atanase Leonida, era un oficial, mentres que a súa nai , Matilda Gill, era a filla dun enxeñeiro de ascendencia francesa. pero a irlandesa Alice Perry graduouse seis anos antes que Zamfirescu, en 1906.

### Carreira 
De regreso a Romanía, Zamfirescu traballou como asistente no Instituto Xeolóxico de Romanía. e dirixiu un hospital en Mărășești, Romanía. En 1917, o seu hospital recibiu os feridos da batalla de Mărășești entre os exércitos alemán e romanés. Durante ese tempo, coñeceu e casou co químico Constantin Zamfirescu, irmán do político e escritor Duiliu Zamfirescu.

Durante a guerra, Zamfirescu regresou ó Instituto Xeolóxico. Liderou diversos laboratorios xeolóxicos e participou en estudos de campo, incluíndo algúns nos que se identificaron novas fontes de carbón, gas natural, cromio, bauxita e cobre. Zamfirescu tamén ensinou física e química.

## Notas 
## Véxase tamén 
### Bibliografía 
* 
*
Indara Rodríguez

**Indara Rodríguez Fernández**, nada en Monforte de Lemos o 16 de xullo de 1983 e finada na Coruña o 19 de xaneiro de 2018, foi unha empresaria dedicada á organización de vodas, fundadora de El Sofá Amarillo.

## Traxectoria 
Indara estudou tradución e interpretación, despois de desempeñar a súa profesión en varios países foi no 2011 cando despois de organizar a súa propia voda, decidiu parar e dar outro novo xiro a súa vida creando El Sofá Amarillo e comezar a organizar as vodas doutros noivos.

Pouco a pouco, o equipo de El Sofá Amarillo foi medrando e converténdose nun referente no sector dedicado á organización de vodas. Ademais, creou a escola de El Sofá Amarillo para a formación dos organizadores de vodas.

Tiña 50.000 seguidores no seu blog.

## Véxase tamén 
### Ligazóns externas 
* El sofá amarillo
Katherine Neville

**Katherine Neville**, nada en St. Louis (Missouri) o 4 de abril de 1945, é unha escritora estadounidense, coñecida principalmente pola súa novela *The Eight*, que foi un éxito de vendas mundial, ratificado máis tarde coa novela *The Magic Circle*.

## Traxectoria
Durante anos traballou como vicepresidenta para o Banco de América. tanto para gobernos como para empresas privadas como IBM e Deutsche Bundesbank. Tamén traballou no ámbito dos transportes e no da enerxía, ademais de ser fotógrafa comercial, éxito que volveu acadar coa obra *O círculo máxico*. *A Calculated Risk*, a súa primeira novela, tamén experimentou un grande éxito grazas ao das dúas publicacións anteriores. En decembro de 2008 publicou a continuación de *The Eight*, titulada *The Fire*.

## Obra 
## Notas 
## Véxase tamén 
### Ligazóns externas 
* Páxina oficial
Helen Fielding

**Helen Fielding**, nada en Yorkshire o 19 de febreiro de 1958, é unha escritora inglesa, coñecida sobre todo pola súa obra ''Bridget Jones's Diary* que no 2001 foi levada ao cine.

## Traxectoria
Estudou Literatura inglesa na Universidade de Oxford e empezou a traballar na BBC. A súa primeira novela foi *Cause Celeb*, unha obra baseada nas súas vivencias periodísticas en África.

Acadou a fama ao publicar na prensa británica unha columna diaria sobre unha muller de trinta anos, chamada Bridget Jones, que vive soa en Londres e traballa nunha editorial. En 1996 publicou a novela *Bridget Jones's Diary*, que relataba un ano na vida deste personaxe. Obtivo o premio British Book Award e chegou a ser un dos fenómenos literarios da década de 1990, tanto pola exitosa vida editorial (pois a novela logrou unhas vendas millonarias) como pola fama que lle deu a película. A novela foi levada á gran pantalla con Renée Zellweger no papel de Jones, acompañada de Colin Firth e Hugh Grant. Fielding escribiu unha segunda novela con este mesmo personaxe: *Bridget Jones: The Edge of Reason*.

## Véxase tamén 
### Ligazóns externas 
* BridgetArchive.AlterVista.org (arquivo de Bridget Jones).
* Helen Fielding profile and articles at *The Guardian''
Elsa Urquijo

**Elsa Urquijo**, nada na Coruña, é unha arquitecta galega, fundadora no ano 2000 de Elsa Urquijo Architects.

## Traxectoria 
É epecialista tanto en proxectos arquitectónicos como en deseño de interiores, contando entre estes últimos cun gran número de tendas para marcas de moda españolas, como os centros de Zara en Nova York, Zürich, Hong Kong, Madrid (Serrano e Gran Vía) e Marineda City.

Tamén deseñou o centro benéfico social Padre Rubinos na Coruña, que recibiu o premio Wan Healthcare Award no 2016. Nese mesmo ano participou na Bienal de Venecia coa mostra *In Finis Terrae*.
Tammela

**Tammela** é un municipio de Finlandia situado na rexión de Tavastia Propia. En 2018 a súa poboación era de 6&nbsp;114 habitantes. A superficie do termo municipal é de 715,15&nbsp;km2, dos cales 74,62&nbsp;km2 son auga. O concello ten unha  densidade de poboación de 9,55 hab./km².

Limita cos municipios de Forssa, Jokioinen, Hämeenlinna e Loppi na súa mesma rexión Karkkila e Lohja na rexión de Uusimaa, Urjala na rexión de Pirkanmaa, e Somerona rexión de Finlandia Propia.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Tammela
Igrexa de Fröjel

A **igrexa de Fröjel** (sueco: *Fröjels kyrka*) é unha igrexa medieval luterana en Fröjel, na illa sueca de Gotland, pertencente á diocese de Visby.

## Historia 
A igrexa está construída preto dun labirinto "cidade de Troia" precristián, indicando que se trata dun lugar antigo. A igrexa probablemente foi construída non só como un lugar de culto, senón tamén como un refuxio para épocas de perigo; atópase situada nun alto acantilado sobre un antigo porto ao lado do mar como se fose unha fortaleza e preto están as ruínas dunha torre defensiva que data da Idade Media. A parte máis antiga do edificio actual é a nave, construída a finais do século XII. A torre é un pouco posterior, mentres que o coro e de ao redor do ano 1300 e de estilo gótico, a diferenza do resto da igrexa que é de estilo románico. A intención probablemente fose que toda a igrexa se reconstruíse en estilo gótico, pero por algunha razón só o coro foi reconstruído.

O interior da igrexa ten varios frescos medievais, representando dragóns, cervos, leóns e grifóns, ademais dun anxo e un bispo. Os frescos son de principios do século XIV. A base da pía bautismal está feita polo obradoiro do artista do século XII coñecido como Master Byzantios, mentres que a parte superior é do século XIV e está considerada como o prototipo do numeroso "grupo de Fröjel" de pías exportadas a Escania, Dinamarca e Alemaña.

## Galería de imaxes 

Portal sur do coro da igrexa de Fröjel.jpg|Portal do coro
Fröjels kyrka - KMB - 16000300024433.jpg|Vista dende o aire
Interior da igrexa de Fröjel.jpg|Interior da igrexa

## Notas
Praia de Lumebó

A **praia de Lumebó** é un areal afastado da costa de Ferrol. É unha praia nudista sen ningún servizo ou acceso. É unha praia virxe en mar aberto, con fortes correntes e ondas. Non existe acceso ao areal. Hai que baixar polos candís.

## Galería de imaxes

File:Praia de Lumebo. Ferrol, Galiza.jpg|Noitecer en Lumebó.

## Notas